Abraxas

Abraxas est verbum magicum, ex Graeco ἀβράξας. Litterae Graecae numeros significant, sic: 

α = 1; β = 2; ρ = 100; α = 1; ξ = 60; α = 1; σ = 200

Ergo:

α + β + ρ + α + ξ + α + σ = 1 + 2 + 100 + 1 + 60 + 1 + 200 = 365

365 est numerus dierum anni. Quod Abraxas verbum magicum est, nomen summi dei apud haereticos vel Gnosticos Aegypticos saeculo secundo erat. Posterioribus temporibus, Abraxas etiam nomen Luciferi vel Satanae erat.

Etiam verbum abracadabra ex Abraxas deductum esse videtur, sed etiam aliae opiniones sunt.

Thomas Morus et Utopia
Apud Thomam Morum in libro de Utopia insula fictica, Abraxas erat nomen insulae donec Utopia a rege Utopo nominata fuit. Ita scripsit initio libri secundi: "Sed Utopus, cuius utpote victoris nomen refert insula (nam ante id tempus Abraxas dicebatur) quique rudem atque agrestem turbam ad id, quo nunc ceteros prope mortales antecellit, cultus humanitatisquie perduxit, primo protinus appulsu victoria potitus, passuum milia quindecim, qua parte tellus continenti adhaesit exscindendum curavit ac mare circum terram duxit."

Categoria:Abecedarium Graecum
Categoria:Numeri
Categoria:Religiones